b'\n_START_ARTICLE_\nZakaj ljubimo pse, jemo pra\xc5\xa1i\xc4\x8de in nosimo krave\n_START_SECTION_\nOzadje\n_START_PARAGRAPH_\nMelanie Joy, zagovornica pravic \xc5\xbeivali, je dolgo bila zaskrbljena glede jezikovne pristranskosti izrazov, kot je recimo mesojed, ki so bili nenatan\xc4\x8dni in niso upo\xc5\xa1tevali "prepri\xc4\x8danj, ki se skrivajo za obna\xc5\xa1anjem". Mesojedi meso potrebujejo za pre\xc5\xbeivetje, karnisti pa meso jejo na le podlagi svojih prepri\xc4\x8danj. Joy je odkrila, da oznaka za prepri\xc4\x8danja ljudi, ki proizvajajo, u\xc5\xbeivajo in promovirajo meso, \xc5\xa1e ni obstajala. Skovala je torej izraz karnizem (lat. carne \xe2\x80\x93 meso, telo), da bi poimenovala in opisala ta dominantni kulturni sistem prepri\xc4\x8danj. "Domnevamo, da si nam ni potrebno nadeti oznake, \xc4\x8de se ravnamo po na\xc4\x8dinu razmi\xc5\xa1ljanja ve\xc4\x8dine, kakor da bi ga njegova raz\xc5\xa1irjenost upravi\xc4\x8devala kot del \xc5\xbeivljenja, namesto preprosto kot raz\xc5\xa1irjeno stali\xc5\xa1\xc4\x8de. U\xc5\xbeivanje mesa, \xc4\x8detudi je kulturno prevladujo\xc4\x8de, odseva izbiro, ki je ne zagovarja vsakdo", je zapisala Joy.\n_START_SECTION_\nPovzetek\n_START_PARAGRAPH_\nKarnizem je prevladujo\xc4\x8da, a nevidna paradigma v sodobni kulturi, ki podpira izbiro u\xc5\xbeivanja mesa. Je nevidni sistem prepri\xc4\x8danj tako v socialnem in psiholo\xc5\xa1kem kot tudi v fizi\xc4\x8dnem smislu. V fizi\xc4\x8dnem smislu, ko npr. pribli\xc5\xbeno 10 milijard kopenskih \xc5\xbeivali v ZDA vsakoletno zakoljejo za meso, toda ve\xc4\x8dine teh \xc5\xbeivali nih\xc4\x8de pravzaprav ne vidi \xe2\x80\x93 zaprte so namre\xc4\x8d v vzrejali\xc5\xa1\xc4\x8dih, nevidne o\xc4\x8dem javnosti in tabu za medije. Melanie Joy trdi, da izbira u\xc5\xbeivanja mesa ni naravno prirojena ali samoumevna, kot trdijo zagovorniki u\xc5\xbeivanja mesa, temve\xc4\x8d da je pod vplivom dru\xc5\xbebenega pogojevanja. Ve\xc4\x8dini ljudi je mar za \xc5\xbeivali in ti ljudje seveda no\xc4\x8dejo, da bi trpele._NEWLINE_Joy trdi, da obstaja nevrolo\xc5\xa1ka osnova za empatijo; ve\xc4\x8dini ljudi je mar za \xc5\xbeivali in \xc5\xbeelijo si prepre\xc4\x8diti njihovo trpljenje. Nadalje, ljudje vrednotijo so\xc4\x8dutje, vzajemnost in pravi\xc4\x8dnost. Vendar pa se \xc4\x8dlove\xc5\xa1ko vedenje tu ne ujema s temi vrednotami. Da bi \xc5\xa1e naprej jedli \xc5\xbeivali, ljudje prestajajo psihi\xc4\x8dno omrtvi\xc4\x8denje, ki izkrivlja dojemanje na\xc5\xa1ega odnosa do \xc5\xbeivali in pa uporablja obrambne mehanizme, s katerimi uti\xc5\xa1a empatijo._NEWLINE_Prvi\xc4\x8d, karnizem zanika, da prehranjevanje z \xc5\xbeivalmi predstavlja problem; drugi\xc4\x8d, u\xc5\xbeivanje mesa upravi\xc4\x8duje kot normalno, naravno, in nujno ter nasladno; tretji\xc4\x8d, da prepre\xc4\x8di kognitivno disonanco, karnizem spreminja dojemanje \xc5\xbeivali iz \xc5\xbeivih in \xc4\x8dute\xc4\x8dih posameznikov v predmete, abstrakcije in kategorije. Ljudje s takimi prepri\xc4\x8danji se imenujejo karnisti._NEWLINE_S temi zanikanjem, upravi\xc4\x8devanjem in izkrivljanjem zaznave, karnizem ljudi vodi v to, da ravnajo v nasprotju s svojimi temeljnimi vrednotami. Zagovorniki pravic \xc5\xbeivali in dru\xc5\xbeboslovni znanstveniki imajo vlado in medije za primarna krivca legitimizacije karnisti\xc4\x8dnega diskurza.\n_START_SECTION_\nKriti\xc4\x8dni sprejem\n_START_PARAGRAPH_\nPisatelj Megan Kearns se strinja z Joyjino trditvijo, da je karnizem v nasprotju z demokracijo, vendar dvomi o krivljenju sistema namesto ljudi, ki sprejemajo karnisti\xc4\x8dne odlo\xc4\x8ditve, samih: "Na\xc4\x8din, kako si kot dru\xc5\xbeba predstavljamo prehranjevanje in \xc5\xbeivali, je protisloven in zahrbten. Vendar pa se zdi neprimerno kriviti sistem in isto\xc4\x8dasno od ljudi pri\xc4\x8dakovati, da bodo obudili svojo zavest in izvajali svobodno voljo." Kearns ugotavlja tudi, da je mnogo empati\xc4\x8dnih ljudi, ki se odlo\xc4\x8dijo jesti meso, vendar pa tudi mnogo vegetarijancev, katerih prehrana je zdravstvene narave, in ne moralne._NEWLINE_Helena Pedersen iz Univerze v Malm\xc3\xb6u se spra\xc5\xa1uje, ali je primerno ljudi, ki jejo meso, obravnavati kot homogena skupino, \xc4\x8de pa obstaja veliko razli\xc4\x8dnih vrst ljudi, ki jejo meso, vsak iz druga\xc4\x8dnih razlogov. Zagovorniki abolicionisti\xc4\x8dne teorije pravic \xc5\xbeivali, kot je Gary L. Francione, ne sprejemajo koncept karnizma, saj menijo, da dobrobit \xc5\xbeivali podpira le posredno, saj ne poziva k takoj\xc5\xa1nji zavrnitvi vsega izkori\xc5\xa1\xc4\x8danja \xc5\xbeivali in zato, ker ne spodbuja izrecno veganstva._NEWLINE_Knjiga je prav tako iz\xc5\xa1la v nem\xc5\xa1ki izdaji, Warum wir Hunde lieben, Schweine essen und K\xc3\xbche anziehen: Karnismus - eine Einf\xc3\xbchrung._NEWLINE_V sloven\xc5\xa1\xc4\x8dino \xc5\xa1e ni bila prevedena. Trenutno je v Sloveniji v knji\xc5\xbenicah na voljo le en izvod knjige v angle\xc5\xa1\xc4\x8dini, in sicer v Kopru v Knji\xc5\xbenici Univerze na Primorskem, Znanstvenoraziskovalno sredi\xc5\xa1\xc4\x8de.'